En nokså stor (25-27,5 millimeter), avlang, blankt gulbrun hornbille med variable, mørke tegninger, noen ganger dominerer den svarte fargen. Den har ikke horn på hodet eller groper på pronotum, som vanlig hos Cyclocephalini kan hannen kjennes på at den har utvidete forføtter og særlig påfallende store klør på forbeina. Undersiden er tett kledt med korte, gule hår. Hodet har en avrundet "snute". Arten er noe variabel i fargen og hannene er generelt lysere farget enn hunnene.